SHBA: Senati kërkon shpjegime për programin e survejimit 
Presidenti Bush dhe Kongresi mund të përfundojnë në përplasje kushtetuese për kompetencat e ekzekutimvit
Çështja ka të bëjë me programin e përgjimit të komunikimit mes personave të dyshuar si terroristë dhe njerëzve të ndryshëm në Shtetet e Bashkuara, pa marrë leje nga gjykata. Presidenti Bush e autorizoi programin pas sulmeve terrorise të 11 shtatorit 2001 në Shtetet e Bashkuara. Kritikët thonë se programi cënon të drejtën e jetës private të amerikanëve. Me lëshimin e fletëthirrjeve, Krytari i komisionin juridik të Senatit, demokrati Patrick Leahy, shprehu iritimin e tij me Shtëpinë e Bardhë. Një zëdhënës i Shtëpisë së Bardhë e përshkruari kërkesën indinjuese, duke thënë se Kongresi është informuar plotsisht për programin e përgjimeve. Në përgjithësi, Shtëpia e Bardhë argumenton se kompetencat e jashtëzakonshme janë të nevojshme në kohë lufte dhe i është referuar privilegjit ekzekutiv dhe sigurisë kombëtare për bllokimin e kërkesave të Kongresit për informacion. Por analisti politik, Norman Ornstein, i Institutit Amerikan Enterprajs, beson se ky argument po bëhet gjithnjë e më i vështirë për t’u mbrojtur nga Shtëpia e Bardhë. "Diskutimet e një presidenti dhe nënpresidenti, në të kaluarën, janë mbrojtur nga ndërhyrjet e jashtme. Por kjo administratë ka bërë veprime që i kapërcejnë privilegjet tradicionale. Dhe tashti, me lajemt e reja për përplasjet mes Shtëpisë së Bardhë, Departamentit të Drejtësisë dhe zyrtarëve të tjerë për çfarë është e lejueshme në bazë të ligjit, ka ngjallur shqetësime”. Një dëshmi para Komisionit Juridik të Senatit muajin e kaluar ishte veçanërisht e dëmshme. Një ish zyrtar i Departamentit të Drejtësisë përshkroi se si Prokurori i Përgjithshëm, Alberto Gonzales, kur ishte këshilltar juridik i Shtëpisë së Bardhë, u përpoq ta detyronte Prokurorin e Përgjithshëm, John Ashcroft, të lejonte survejimin elektronik brenda vendit pa miratimin e gjykatës. Konftontimi lidhur me fletëthirrjet mund të përfundojë në Gjykatën e Lartë. Por Stephen Hess, ekspert i presidencës në Institutin Brookings thotë se një vendim i kësaj gjykate mund të dobësojë kompetencat kushtetuese të presidentit. Por Gjykata e Lartë në përbërjen e tanishme është më konservatore dhe mund të vendosë në favor të Presidentit Bush për këtë çështje. Megjithatë, Kongresi dhe Shtëpia e Bardhë po përpiqen të shmangin paraqitjen e çështjes në Gjykatën e Lartë, duke manovraur dhe negociuar prapa skene lidhur dhe ligjishmërinë e programit të survejimit të brendshëm të administratës. //iç//